AlexejDobrolubov/national_council_slovak_2010 huggingface dataset:
52. schôdza NR SR - 1.deň - B. popoludní
Dátum: 2026-05-26
Poslanec: Vančo, Branislav 
Druh vystúpenia: Vystúpenie s faktickou poznámkou

Ďakujem, Zuzana, za tvoje vystúpenie. Áno, ono sa ukazuje, že pán poslanec Gašpar nie je spôsobilý byť podpredsedom Národnej rady, nielen kvôli tomu, že je obžalovaný, ale aj kvôli tomu, že akým spôsobom, keď si myslí, že môže, vedie tento parlament, schôdze tohto parlamentu, a mne to pripomína až despotické sklony. Lebo naozaj to je niečo, čo v demokratickom parlamente je absolútne neprijateľné a ja som presvedčený, že táto debata vôbec nie je zbytočná a práve naopak má zmysel. Má zmysel sa postaviť komukoľvek, kto bude v tomto parlamente vystupovať autoritársky, svojvoľne, len preto, že si myslí, že môže, že je predseda tejto vlády. Jednoducho, my sa tomu musíme postaviť. Nesmieme dovoliť, aby v demokratickom parlamente, lebo to by bol začiatok nášho konca ako demokratickej krajiny. Keď si tu necháme jedným človekom najskôr ukradnúť parlament, navyše ten človek je obžalovaný, vôbec by nemal byť podpredsedom Národnej rady a je hanba, že vedie tieto schôdze a ešte to robí takýmto spôsobom, lebo má také sklony a zároveň si myslí, že môže. Lenže nemôže.
52. schôdza NR SR - 1.deň - B. popoludní
Dátum: 2026-05-26
Poslanec: Vančo, Branislav 
Druh vystúpenia: Vystúpenie s faktickou poznámkou

Ďakujem za slovo, pán predseda. Kolegyne, kolegovia, ďakujem za vaše faktické poznámky. Začnem teda od konca, pani poslankyňa Cigániková. Ja úplne súhlasím, ani ten rokovací poriadok nikdy nebude dokonalý, ale naozaj to, čo spomínal kolega Sabo. Že pán Gašpar nás tu buzeruje, pretože si myslí, že rokovací poriadok nový mu to dovoľuje. A potom ťažko môžeme riešiť normálne veci a veci, ktoré pomôžu ľuďom, keď táto koalícia a zvlášť Tibor Gašpar tu stále rieši iba seba, svoje mindráky, svoje komplexy. Snaží sa buzerovať, šikanovať poslancov a poslankyne, ktoré majú právo vystúpiť a nehovoria nič, čo by bolo, čo by bolo mimo nejak zákona alebo alebo alebo mimo témy. A toto jednoducho my nemôžeme tolerovať. Jednoducho parlament, Národný parlament musí mať svoje pravidlá a hlavne poslanci musia mať zabezpečenú možnosť zastupovať svojich občanov a občianky aj svojich voličov v tomto pléne. Na to tento parlament je. A nemôže tu prísť jeden človek, ktorý je síce podpredseda Národnej rady a z toho titulu môže viesť tieto rokovania, ale on namiesto toho to tu moderuje, každú jednu vetu sleduje a, keď sa mu niečo nepáči, tak skáče do reči. My si musíme ten ten rokovací poriadok platí štyri hodiny v podstate v praxi. Tibor Gašpar z toho urobil totálny cirkus. A chaos a je to len jeho zodpovednosť, lebo nikdy nikto iný to nerobí.
52. schôdza NR SR - 1.deň - B. popoludní
Dátum: 2026-05-26
Poslanec: Vančo, Branislav 
Druh vystúpenia: Vystúpenie s faktickou poznámkou

Zjavne ani pán predsedajúci si ešte neosvojil nový rokovací poriadok alebo si vykladá niektoré veci zase len vo svoj prospech, tak ako to robil aj na ústavnom právnom výbore, kde on nás môže osočovať. Dokonca aj predseda výboru sa k nemu pridal. A napriek tomu, že téma bola úplne iná, tu nás bude a teba bude, Zuzana, poučovať, či si sa držala témy alebo nie. Ja som presvedčený o tom, že si sa držala témy a to je naozaj ťažko spochybniteľné, len pánovi predsedajúcemu sa to ťažko počúva a potom zneužíva svoje postavenie, ktoré má a v podstate dáva faktickú poznámku na teba. Napriek tomu, že je tu v pozícii predsedajúceho a pritom sa ešte môže už podľa nového rokovacieho poriadku zapojiť prostredníctvom faktickej poznámky ako predsedajúci, on zneužíva svoje postavenie, tak ako to robil vždy aj pred novým rokovacím poriadkom, aj teraz, ale bolo by dobré, keby sme sa my nedali a my sa nedáme. Opäť bola celá faktická poznámka mimo predmetu prerokovanej veci, pán poslanec, a ja to vždy
49. schôdza NR SR - 14.deň - B. popoludní
Dátum: 2026-05-05
Poslanec: Vančo, Branislav 
Druh vystúpenia: Vystúpenie s faktickou poznámkou

Pán predsedajúci. Pán poslanec Malatinec, ja vám poviem pravdu. Nerozumiem, aby som bol diplomatický, lebo naozaj. Keď bolo treba ovládnuť nejaké ministerstvo, v tomto prípade Ministerstvo športu, tak strana vidieka ako koaličný partner v tejto vláde si dokázala presadiť svoje. Keď ide o kultúrne podujatia, od ktorých závisí nielen kultúrna obec, ale aj lokálna ekonomika a cestovný ruch, tak vtedy to neviete urobiť a prídete sem s návrhom zákona na opravu. Ja vám nebudem pripomínať, že sme vám to hovorili alebo že ste urobili chybu. Ja vám chcem povedať, že vy máte tú moc zmeniť čokoľvek, pretože máte tri hlasy. A do 78 vieme všetci počítať. Aj do 76. A vy viete presadiť v podstate čokoľvek. Nehovoriac o rozumných veciach, čo by bolo rozumné, keby naozaj ľudia, ktorí teraz sú na Ministerstve kultúry, tam neboli a nerozhodovali a vôbec nemali k dispozícii takú legislatívu, aká bola odhlasovaná touto koalíciou. Vy to môžete urobiť. Opakujem. Vy to máte na svojich pleciach. Ja vám to nezávidím, ale viete to urobiť. Viete zmeniť aj zákon a viete zmeniť aj tých ľudí, ktorí o tom rozhodujú, ktorí ničia tú kultúru, ničia tie podujatia, ničia aj tie komunity, aj tie lokálne ekonomiky. Tak to urobte. A netvárte sa, že tu prosíte niekoho alebo že my o tom tu rozhodujeme. V skutočnosti vy o tom viete rozhodnúť. Vy to viete presadiť. Tak to urobte.
49. schôdza NR SR - 11.deň - B. popoludní
Dátum: 2026-04-29
Poslanec: Vančo, Branislav 
Druh vystúpenia: Vystúpenie s faktickou poznámkou

Ďakujem, pán predsedajúci. Ďakujem, kolegovia a kolegyne, za vaše faktické poznámky. Budem reagovať na pána poslanca Faiča. Ja si nevnucujem nič. Ani nemôžeme si ako opozícia nič vynucovať, pretože máme menšinu. A v demokracii vždy rozhoduje väčšina, ktorú máte vy, takže vy rozhodujete, o čom. Ale chcel som ponúknuť pohľad na to, akým spôsobom určujete priority. A v tomto prípade hovorím, že tie priority určujete zle. Že sa nechcete venovať zdravotníctvu, ale chcete sa venovať zákonu, ktorý uberá občanom a občiankam SR práva. V tomto prípade základné právo voliť obmedzujete tým, že rušíte korešpondenčnú voľbu. To je. To je niečo, čo... A prečo tu aj rokujeme tri dni už o tom? Lebo na to nie je legitímny dôvod zároveň. Pretože jediný dôvod, ktorý to má, a po troch dňoch tejto diskusie je zjavné, že už bol povedaný na začiatku, ešte mimo tohto pléna, keď ho povedal pán poslanec Michalko, že to robíte len preto, aby ste znížili zisk alebo počet hlasov vo voľbách pre opozičné strany, zvlášť Progresívne Slovensko. A to nie je dobrý dôvod. To je naopak veľmi zlý dôvod, ktorý by nemal, nemal v tomto pléne vôbec sa prerokovať. Už keď to povedal pán Michalko, tak koaličné strany a poslanci, ktorí tento návrh predložili, tak z hanbou ho mali vziať späť. A ja sa čudujem, že tej hanby nemáte.
49. schôdza NR SR - 9.deň - B. popoludní
Dátum: 2026-04-27
Poslanec: Vančo, Branislav 
Druh vystúpenia: Vystúpenie s faktickou poznámkou

Pani poslankyne, ja ďakujem za vaše faktické poznámky aj, keď mám pocit, že ako keby si tu niektorí sedeli na ušiach a síce sa zapojili do rozpravy, ale ako keby k nim nepreniklo a to napriek tomu, že, že trebárs aj teda kolegyňa Plaváková, kolega Dostál naozaj ešte rozvili to, čo som, o čom som hovoril ja v rozprave, aby vám vysvetlili, čo vlastne znamená tajnosť voľby, čo znamená priamosť voľby. Ja naozaj chcel by som, chcel by som, aby sme sa počúvali, ale keďže tu nie je na to nastavená vôbec atmosféra, pretože tento zákon musí prejsť za každú cenu a vy budete hlasovať tak, ako vám povedia, tak to do nejakej miery aj chápem a v konečnom dôsledku s tým budete musieť žiť. Ale teda pán Podmanický, teraz ja by som sa vás chcel spýtať, že či ste to teraz pochopili, lebo naozaj možno ja som to nevysvetlil dobre, ale pani kolegyňa Plaváková, pán kolega Dostál, myslím, že to už naozaj, že pregnantne vysvetlili, tak dúfam, že ste počúvali a, keď nie, tak ešte si pozrite aj ten zákon okrem tej ústavy a ešte odporúčam aj komentár k ústave. Tam je to veľmi pekne, veľmi pekne vysvetlené. Takže, takže určite toto bude dobrá cesta a možno, možno zmeníte názor, ak vám to, ak vám to dovolia. Pán Macášek, konečne sa na niečom zhodneme. Áno, toto je festival premárneného času, ale nezhodneme sa na tom, kto za to môže. Pretože my sme tento zákon nepredložili. My nechceme upierať práva ľuďom, ktorí či už žijú alebo sa budú nachádzať v čase volieb v zahraničí z nejakého
49. schôdza NR SR - 9.deň - B. popoludní
Dátum: 2026-04-27
Poslanec: Vančo, Branislav 
Druh vystúpenia: Vystúpenie s faktickou poznámkou

Pán Gašpar, čo si to dovoľujete? Čo si to dovoľujete? Hovoriť o našich kolegoch alebo o našich génoch. Čo si ja mám myslieť o vašich génoch, keď ste obžalovaní z účasti na organizovanom zločine? Čo si mám myslieť o vašich génoch? Ráno ste začali s tým, že ste tu osočili, osočili ste bez dôkazov ľudí. Ktorí sa zúčastnili kampane na podporu účasti vo voľbách. Sviatok demokracie chceli podporiť. To bolo celé zadarmo. Vy ste ich tu osočili z účasti na niečom nekalom. Nemáte na to žiadne dôkazy. Ja vás vyzývam, aby ste sa im ospravedlnili. Okamžite. Ste podpredseda Národnej rady. A to, čo tu predvádzate, je totálne dno. Môžete sa hanbiť. Môžete sa hanbiť, pán Gašpar. Čítali ste vy niekedy komentár k ústave? Pochybujem. Pretože to, čo ste tu rozprávali o priamosti, o priamej tajnej voľbe, to je niečo, čo jeden právnik by nikdy v živote, ktorý to aspoň čítal, nie, že to ovláda, ktorý to aspoň čítal, by nemohol, by nemohol vysloviť. Kolegyňa Plaváková vám jasne vysvetlila, o čom je napríklad napríklad priama voľba. Vy to, čo tu splietate. To je niečo úplne mimo. Čítali ste ten, čítali ste ten komentár k ústave? Povedzte. Čítali? Čítali ste to? Alebo ústavu aspoň? Ani to, že? No, tak to aj vyzerá. Ale ešte raz, môžete sa hanbiť a ja vás vyzývam, ospravedlňte sa tým ľuďom. My bez toho vášho ospravedlnenia prežijeme. V ústavu? Povedzte, čítali? Čítali ste to? Alebo ústavu aspoň? Ani to, že? No, tak to aj vyzerá. Ale ešte raz, môžete sa hanbiť a ja vás vyzývam, ospravedlňte sa tým ľuďom. My bez toho vášho ospravedlnenia prežijeme, ale tých ľudí ste spôsobili ste im ujmu na ich reputácii a oni si to nezaslúžia. Ospravedlňte sa im.
49. schôdza NR SR - 9.deň - B. popoludní
Dátum: 2026-04-27
Poslanec: Vančo, Branislav 
Druh vystúpenia: Vystúpenie s faktickou poznámkou

No, v podstate jeden jediný argument, ktorý tu zaznieva z tej tej z tej strany, keď všetky tie bludy, ktoré tu boli a nezmysly povedané, dám na bok, lebo s tým sa nič iné nedá robiť, je teda tá tajnosť volieb. No ale už to tu bolo spomínané a treba to opakovať, lebo stále tu zaznieva ten argument, že tie voľby poštou nie sú tajné, respektíve nie je zaručená ich tajnosť, tak ako to je za plentou. A je používaný ten príklad, že otec rodiny alebo niekto akoby donúti voliť tou poštou tak, ako si on predstavuje. No ale takisto, keď niekto je schopný donútiť niekoho hlasovať pri voľbe poštou tak, ako on si predstavuje, tak vie si to vynútiť aj pri priamej voľbe, pri volebných miestnostiach za urnou, keď donúti jednoducho odfotiť ten volebný lístok. A toto naozaj ale nie je niečo, s čím sa tu stretávame alebo čo by mohlo nejakým spôsobom systematicky ovplyvniť voľby. Áno, takéto takéto veci sa môžu stať, ale prijímať legislatívu pre všetkých občanov a obmedziť tým spôsobom, ako aj kolegyňa Šteflová spomínala, tisíce ľudí obmedzíte pre možno pár prípadov, ktoré sa môžu stať tak či tak. Či to bude voľba poštou, alebo to bude voľba na konzuláte alebo na veľvyslanectve. Tak načo to potom robíte? Načo? Pán poslanec Szabó, ďakujem za slovo, pán predsedajúci, aj...
49. schôdza NR SR - 9.deň - A. dopoludnia
Dátum: 2026-04-27
Poslanec: Vančo, Branislav 
Druh vystúpenia: Vystúpenie s faktickou poznámkou

Tina, áno. Najskôr ich vyhnali z tejto krajiny tým, ako tu vládli, ako babrácky doviedli našu krajinu do takých podmienok, v akých sme. Keď stále viac ľudí ešte odchádza, teraz im chcú zobrať, ubrať z práv občianskych základných, snažia sa im to sťažovať. A popritom vyháňajú ďalších x 1000 ľudí za hranice. Pretože si myslia, že ich nepotrebujú, pretože si myslia, že to sú ľudia, ktorí nás nebudú voliť. Ešte im to, ešte im to znemožníme. A my tých ľudí nepotrebujeme, nech si idú. Že je to veľmi krátkozraké od tejto koalície, od tejto vlády. Pretože to sú ľudia, ktorí sú aktívni. Ktorí sú schopní, ktorí sú často podnikatelia alebo veľmi dobrí zamestnanci, ktorí tvoria hodnoty a títo ľudia tu neplatia dane. Títo ľudia nevytvárajú tie hodnoty tu. No a potom sa čudujeme, že naša, naša krajina, náš štát ide, ide do krachu. No, je to naozaj krátkozraké, čo, čo robia, ale zase sme len pri tom, že im ide len o seba. Ich nezaujíma, v akom stave je tento štát, v akom stave je táto krajina, len sa udržať pri moci. Aj to, čo tu splietal pán poslanec Gašpar aj v piatok, aj dnes o nás, a nebudem to opakovať. To sú také bludy, ale je jasné, že oni sa snažia vlastne spochybniť tie voľby. Tie minulé, to už im neublíži, pretože oni sú pri moci, boli pri moci, ale tie budúce, to je cieľ. Oni chcú a už teraz na tom pracujú, aby spochybnili voľby parlamentné v roku 2027. Všetkými týmito naratívmi im ide len a len o to, aby zasiali semienko nedôvery. Pani
49. schôdza NR SR - 9.deň - A. dopoludnia
Dátum: 2026-04-27
Poslanec: Vančo, Branislav 
Druh vystúpenia: Vystúpenie s faktickou poznámkou

Tento návrh je v rozpore s ústavou. Nie. Voľby zo zahraničia poštou – máme tu nejakú rozhodovaciu prax, máme tu Ústavný súd, nemáme žiadne rozhodnutie Ústavného súdu ani žiadne konania, ktoré by spochybňovali ústavnosť volieb zo zahraničia poštou. Naopak, máme tu všeobecnú ústavnú povinnosť vlády a politikov, aby zvyšovali štandardy uplatňovania práv ľudí a slovenských občanov. Tento návrh ide presne proti tejto povinnosti, ktorú ukladá politikom ústava. Tento návrh berie ľuďom práva a znižuje ten štandard. To je fakt. To nikto z vás nemôže poprieť. Vy týmto zároveň odkazujete všetkým slovenským občanom, všetkým ľuďom na Slovensku, že dôležité sú iba práva Fica, práva Gašpara, práva Kováčika. Keď sa práva ľudí, ostatných ľudí na Slovensku, slovenských občanov žijúcich v zahraničí, dostanú do stretu s právami týchto ľudí, Fica, Gašpara, Kováčika a ďalších, tak majú smolu. To presne im odkazujete týmto návrhom zákona. Pani poslankyňa Kleinert, ďakujem, pán Škripek.
49. schôdza NR SR - 9.deň - A. dopoludnia
Dátum: 2026-04-27
Poslanec: Vančo, Branislav 
Druh vystúpenia: Vystúpenie s faktickou poznámkou

Pán poslanec Gašpar, vaše vystúpenie bolo také, že ako keď sa hovorí, že polepetko, ktorý poplietol všetko. Je vidno, že nie ste právnik a teda, pán poslanec, reagujte, prosím, na pána poslanca Šimečku, lebo ste aj začali pánom Gašparom. Ale mohol by sa aj pán Gašpar prihlásiť do rozpravy, aby sme mohli naňho reagovať a na všetky tie bludy, čo tu narozprával. A to sú nepísané pravidlá Národnej rady, ako sa to robí. A mohli sme na neho reagovať priamo a nemusíme to robiť takýmto spôsobom. Jednoducho jeden polepetko, ktorý poplietol všetko. Okrem toho, že spochybnil voľby, ktoré vyhrali sami, tak zamieňa pojmy podpora politickej strany alebo politického kandidáta s vyzývaním na účasť vo voľbách. Napríklad pri moratóriu nemôžete robiť kampaň na podporu strán a politických kandidátov, ale stále môžete vyzývať na účasť vo voľbách. To sú dva odlišné pojmy, ktoré tu pán poslanec Gašpar totálne doplietol. A takéto falošné argumenty, ktoré majú za cieľ nejakým spôsobom to celé zahmliť. Viete, pán Michelko to povedal celé, všetko, čo potrebujeme vedieť, že to robíte len preto, aby ste znížili počet voličov opozičných strán. Zase riešite iba seba, aby ste sa udržali pri moci. O tomto celom je tento zákon. O ničom inom. Môžete tu splietať ako polepetko, koľko chcete. Pani, poslať nejaký iný recept. Ďakujem pekne.
49. schôdza NR SR - 6.deň - B. popoludní
Dátum: 2026-04-22
Poslanec: Vančo, Branislav 
Druh vystúpenia: Vystúpenie s faktickou poznámkou

Máme tu ďalší návrh zákona. Tentokrát sa týka katastra, ktorý nemá dobrý úmysel, ktorý je zlomyselný, ktorý nemá slúžiť ľuďom. Ale ja chcem odkázať aj pánovi ministrovi Takáčovi, aj všetkým, čo sa na tomto podieľajú, že to robia úplne zbytočne. Ten čas sa im kráti. A my to všetko vrátime naspäť. To, čo oni pokazili minimálne. A aj túto vec, tento zákon o katastri, môžete si byť istý, že si to pridáme na ten zoznam, ktorý už je poriadne dlhý a už na rovno prvej schôdzi.
49. schôdza NR SR - 6.deň - B. popoludní
Dátum: 2026-04-22
Poslanec: Vančo, Branislav 
Druh vystúpenia: Vystúpenie s faktickou poznámkou

Oto, aby zakryli nekalé veci, aby sa tu nedalo bojovať proti korupcii, aby sa tu nedala stíhať najzávažnejšia trestná činnosť. A čo si o tom majú tí ľudia myslieť? Čo si o tom majú myslieť, keď táto vláda, táto koalícia dva a pol roka pracuje len na tom, aby nebolo možné postihovať korupciu, závažný zločin, daňové úniky. Neviem už, čo tí ľudia potrebujú na to, aby im došlo, že táto vláda nepracuje pre nich, ale len pre zločincov. A aj pri tomto zákone sa tvária a majú tú hanbu, majú tu
52. schôdza NR SR - 13.deň - A. dopoludnia
Dátum: 2026-06-12
Poslanec: Zahorčák, Viliam 
Druh vystúpenia: Vystúpenie s faktickou poznámkou

Pán kolega ja len veľmi Stručne. Reakcia na to, čo ste tu hovorili, je nepopierateľné, že voľba poštou je zneužiteľná ako voľba vo volebnej miestnosti. Opriem sa o to, čo povedal pred chvíľou pán kolega Farkašovský, keď hovoril o tom, že volebná komisia konštatovala, že 40 % obálok bolo podaných na Slovensku. To je len jedna z tých možností, ako to nerobiť tak, ako by sa to malo. A určite tých možností je viac. A keďže máme ambíciu toto eliminovať, preto s týmto zákonom tuná prichádzame. A to, s akým krikom na to opozícia reaguje, mňa osobne presviedča o tom, že triafa klinec po hlavičke.
52. schôdza NR SR - 11.deň - B. popoludní
Dátum: 2026-06-10
Poslanec: Zahorčák, Viliam 
Druh vystúpenia: Vystúpenie s faktickou poznámkou

Ďakujem za slovo. Vážený pán kolega Dubovický, vy z Progresívneho Slovenska veľmi radi vystupujete v tom, že ste veľmi odborne vzdelaní, múdri, máte bohaté životné skúsenosti, veľmi radi nás poučíte. A vy ste sa v tomto duchu dnes takto prezentovali takisto. Okrem iného ste povedali, že nám garantujete, že máte teda aj starosť z toho, že nám to môže priniesť zlé výsledky, že nám garantujete, že toto spôsobí, že ešte viac ľudí v zahraničí pôjde voliť a že to bude nakoniec proti nám. Vy nás teda svojím spôsobom chcete ochrániť. Vy sa bojíte, že nám to ublíži. Vy z Progresívneho Slovenska radi používate to napoleonské: ak protivník robí chyby, treba ho v tom nechať. Takže je to chyba, čo robíme, alebo nie je to chyba. Ak je to chyba, ste o tom presvedčení, tak nám nechajte ten krok dokončiť. Veď nám to ublíži. Ďakujem.
49. schôdza NR SR - 9.deň - A. dopoludnia
Dátum: 2026-04-27
Poslanec: Zahorčák, Viliam 
Druh vystúpenia: Vystúpenie s faktickou poznámkou

Návrh dostal do programu rokovania parlamentu, očakával som, že vy opozícia to využijete na útok na nás a nevyčítam vám to, lebo to opozícia robí a robí to aj pri iných zákonoch, aj vy to robíte aj pri iných zákonoch, ale priznám sa, že som nečakal, že budete tak horlivo bojovať za zachovanie voľby poštou, lebo si myslím, že tu nič zlé sa nedeje, ak sa toto trošku upraví. A to vo mne vzbudzuje dosť veľké podozrenie, že za to tak horlivo bojujete. Obhajujete to všetkým možným, avšak pravda asi je tá, ako ju pomenoval v mene predkladateľov pán podpredseda Gašpar. Voľba zo zahraničia nie je zrušená, vy to dobre viete, len sa zrovnoprávňujú ľudia žijúci v zahraničí s ľuďmi žijúcimi na Slovensku, aby nemali nadštandardné výhody. Hovorili ste, pán Šimečka, že vo Francúzsku túto voľbu zrušili pre podozrenia, ale že na Slovensku podozrenia nie sú. Ak by sme hypoteticky pripustili to, čo hovoríte vy, tak to máme čakať, až tie podozrenia naozaj vzniknú, ak by sme to hypoteticky pripustili alebo nebodaj sa potvrdili, čo zlé je na tom, že robíme opatrenia, aby vôbec nevznikli? Veď je to tiež jedna z našich povinností. Ďakujem. Ďalej pani poslankyňa Hanuliaková. Ďakujem veľmi pekne.
49. schôdza NR SR - 7.deň - B. popoludní
Dátum: 2026-04-23
Poslanec: Zahorčák, Viliam 
Druh vystúpenia: Vystúpenie s faktickou poznámkou

Pán poslanec Poška, ja vám neberiem vaše právo vystupovať spôsobom, ktorý je vám vlastný. Áno, ešte asi stále ste v tej svojej bývalej profesii, ale naozaj k zákonu ste nepovedali nič. Povedali ste celý rad vecí, ktoré s témou absolútne nesúvisia. Bol taký politický útok na kolegu Šimka bez relevantných nejakých faktov na rozdiel od kolegov, ktorí sa naozaj držali veci. Len toľko. Z reakciou poslanec Pročko. Pán Zahorčák.
52. schôdza NR SR - 11.deň - B. popoludní
Dátum: 2026-06-10
Poslanec: Viskupič, Marián 
Druh vystúpenia: Vystúpenie s faktickou poznámkou

Za slovo. Kolegyňa Vlaďka, ďakujem ti za výborné a faktické vystúpenie. Veľmi podrobne si popísala odporúčania ohľadne porovnateľnosti, dostupnosti voľby. Ja to poviem veľmi jednoducho. Drvivá väčšina voličov na Slovensku má svoju volebnú miestnosť vo vzdialenosti menšej ako 1 km od bydliska. V podstate si myslím, že väčšina z nás chodí voliť peši. No a teraz, aká ako ako bude porovnateľnosť, alebo teda doteraz bola tá porovnateľnosť v zahraničí zabezpečená tou voľbou poštou. No ale aká bude tá priemerná vzdialenosť od urny pre Slováka v zahraničí po zrušení? No ja som presvedčený, že to budú desiatky až stovky km a jednoducho to sa hádam ani pani predkladateľke nemôže zdať, že to je teda porovnateľné. No ale stále by sa z tohto zákona dal alebo z návrhu zákona dal urobiť dobrý zákon. Stačí, ak by sa pozmeňovákom zrušilo zrušenie voľby poštou a Slováci v zahraničí by takto dostali ďalšiu možnosť voliť a skvalitnili, prehĺbili by sme demokraciu. Ja si myslím, že o to by nám tu všetkým malo ísť. Vlaďka, ešte raz ďakujem pekne za tvoje vystúpenie. Skôr než dám slovo pani poslankyni Bihariovej.
52. schôdza NR SR - 6.deň - A. dopoludnia
Dátum: 2026-06-02
Poslanec: Viskupič, Marián 
Druh vystúpenia: Vystúpenie s faktickou poznámkou

Ďakujem pekne za slovo. Kolegyňa Zuzka Mesterová, ako si povedala, Slovensko má fakt 1000 aktuálnych vážnych problémov, možno aj viac. Tie koalícii nevadia, práve naopak, vytvárajú sa nové zbytočné problémy. Ja som presvedčený, že na Slovensku máme dostatočnú ponuku, 23 000 poslancov miestnych môže sobášiť. Fakt, akože toľko nie je sobášov do roka inak. Neviem, či zrovna teraz treba pridať 150 poslancov Národnej rady, niekoľko ministrov a jedného prezidenta. Akože to nie je zvýšenie ponuky pre občanov. To je proste zasa niečo, čo si fakt koalícia vyrába pre seba, aby som trochu zareagoval aj na Janku. To stojí peniaze. Skutočne, keď pán prezident pôjde cez celé Slovensko sobášiť, to stojí verejné peniaze daňových poplatníkov. Preto to teraz nie je dobré riešenie. No a Zuzka Mesterová, nijak ma neprekvapujú ani tie nedokonalosti vlastne v tom prijímanom návrhu, takže sa pripájam. Čo, čo? Pardon, Števuľová. Zuzka Števuľová, prepáč. Pripájam sa k tvojmu vyjadreniu, že teda treba to nepodporiť a prosím, koaliční poslanci, skutočne toto nepotrebuje Slovensko, tento zákon. Neprijmite ho. Ďakujem pekne.